“Návrh”

VLÁDA SLOVENSKEJ REPUBLIKY

 vydáva

podľa § 10 ods. 1 a 13  a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

                                                        rozhodnutie  č.  …………
         o privatizácii časti podniku

Obchodné meno:                           HYDROCONSULT BRATISLAVA, štátny podnik
Sídlo: 	    		                    Radlinského 37
                                                       Bratislava
                	 
IČO:                                               00 156 817	

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 1032 (ďalej len "určený privatizačný projekt").
Rozhodnutie sa týka časti majetku podniku HYDROCONSULT BRATISLAVA, štátny podnik, vymedzenej výstupným formulárom F.1 (A)/1 určeného privatizačného projektu, ktorá zahŕňa všetok majetok štátneho podniku okrem organizačnej zložky v Českej republike v Břeclave.

1.	Spôsob privatizácie:
	 Priamy predaj časti majetku podniku vopred určenému záujemcovi.

2.	Účtovná hodnota časti majetku podniku k 31.3.2001 :
 	24 709 000.-  Sk
	(slovom: dvadsaťštyrimiliónovsedemstodeväťtisíc slovenských korún)

3.	Spôsob výberu kupujúceho:	
Kupujúci  bol  vybraný  Ministerstvom  pre  správu  a privatizáciu  národného majetku Slovenskej republiky vo  výberovom konaní.

2

4.	Kupujúci:
Obchodné meno:	    Terraprojekt a.s.
Sídlo: 		    Podunajská 24
                                       Bratislava
                821 06
IČO:	                31 398 570		

5.	Kúpna cena: 	    30 000 000,- Sk
 				    (slovom: tridsaťmiliónov slovenských korún)
6.	Platobné podmienky a ich zabezpečenie:
Kúpnu cenu zaplatí kupujúci jednou splátkou do 30 dní odo dňa účinnosti zmluvy o predaji časti podniku. 
Úhrada kúpnej ceny je zabezpečená prísľubom financovania, vydaným bankou Creditanstalt AG, Schottengasse 6-8, A-1010 Viedeň, Rakúsko dňa 14.1.2002, na poskytnutie investičného úveru vo výške 1000 000,- EUR pre Terraprojekt a.s., Podunajská 24, Bratislava na privatizáciu časti podniku HYDROCONSULT Bratislava, štátny podnik.                                                                                                     
7.  Ďalšie podmienky predaja:
7.1. Fond národného majetku  Slovenskej  republiky v zmluve o predaji časti podniku zaviaže   kupujúceho:
    a) Zachovať predmet činnosti štátneho podniku, týkajúci sa vykonávania komplexných projektových, inžinierskych a  konzultačných prác v oblasti vodného hospodárstva a ochrany životného prostredia a s nimi spojených výskumných a prieskumných prác v odbore hydrotechniky a  hydroenergetiky, zdravotne - vodohospodárskom, strojnej technológie a elektrotechnológie, ochrany vôd pred znečistením, hospodárenia s  odpadmi a  automatizovaného spracovania údajov.
    b) Pokračovať v zabezpečovaní úloh vyplývajúcich z funkcie generálneho projektanta sústavy vodných diel Gabčíkovo – Nagymaros.
    c)  Zabezpečovať   konzultácie   v    odborných   komisiách   pri   realizácii  záverov  rozsudku Medzinárodného súdneho dvora v Haagu o sústave vodných diel Gabčíkovo – Nagymaros, podľa požiadaviek Ministerstva pôdohospodárstva SR.
    d) Garantovať záruky za projektovú dokumentáciu realizovaných vodných diel, zhotovenú podnikom HYDROCONSULT Bratislava, štátny podnik.
    e) Prevziať záruky za projekty diel týkajúcich sa utajovaných skutočností (autonómny systém varovania a vyrozumenia, výpočty prielomových vĺn, zvláštne manipulačné poriadky a pod.) na existujúcich a pripravovaných vodných dielach kategórie A,B,C.
     f) Dopracovať a prevziať záruky za rozpracovanú projektovú dokumentáciu vodných diel na Slovensku, kde je HYDROCONSULT Bratislava, štátny podnik generálnym projektantom.
     g) Zabezpečovať archiváciu dokumentácie všetkých vodohospodárskych diel na Slovensku, zhotovenej podnikom HYDROCONSULT Bratislava, štátny podnik.   

3

  h)  Zabezpečovať bezodplatné poskytovanie archivovanej dokumentácie, zhotovenej podnikom HYDROCONSULT Bratislava, štátny podnik, pre potreby štátnych podnikov vodného hospodárstva.
     i)    Rešpektovať  zákon  č.  241/2001  Z.z.  o  ochrane  utajovaných  skutočností a o zmene a doplnení niektorých zákonov v plnom rozsahu, a to pri prácach na projektovej dokumentácii, ktorá obsahuje utajované skutočnosti, ako aj pri jej archivovaní. 
7.2.   Fond národného majetku Slovenskej republiky v zmluve o predaji časti podniku upraví právo na  odstúpenie od zmluvy  v prípade, že kupujúci nesplní záväzky a povinnosti vyplývajúce zo zmluvy. 

                  

Poučenie:                
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:  	Fond národného majetku Slovenskej republiky
	Ministerstvo pôdohospodárstva  Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu  a privatizáciu
                          národného majetku Slovenskej republiky	         ............................................                  
	                (podpis a pečiatka)